— Французскі бок цікавяць падзеі Нарацкай наступальнай аперацыі, якая праходзіла на тэрыторыі нашага і Мядзельскага раёнаў. У сакавіку 1916 года, у перыяд самых жорсткіх баёў пад Вердэнам, урад Францыі звярнуўся да Расіі з просьбай арганізаваць наступленне на ўсходнім фронце, і Руская імператарская армія, выконваючы свой саюзніцкі абавязак, у вельмі складаных умовах надвор’я, без адпаведнай падрыхтоўкі пайшла ў наступленне. У гэтай, Нарацкай, аперацыі яна панесла каласальныя страты. Шмат палягло і немцаў. Такой непамерна высокай цаной была адцягнута частка нямецкіх сіл ад наступлення на Вердэн, ад якога заставалася ўсяго 200 кіламетраў да французскай сталіцы.